stanford-oval/wikipedia huggingface dataset:
צ'ארלס ג'יימס מקדונלד
שנותיו האחרונות

במשך שמונה השנים שלאחר תום כהונתו כמושל, פיתח מקדונלד את עסקיו והתמקד במאמציו להקים עיירה תעשייתית באזור שהיה אז מחוז קמפבל, והיום הוא מחוז דאגלס. בית החרושת שלו, שנבנה על גדת ערוץ סוויטווטר ב-1848, העסיק 60 עובדים, ובעת פרוץ מלחמת האזרחים האמריקאית עמד היקף ייצור הבדים שלו על 750 יארד (627 מטר רבוע) ליום. (ב-1864 הורה גנרל צבא האיחוד ויליאם שרמן על שריפת כל היישוב, אך חורבות המפעל הן כיום אטרקציה תיירותית בולטת במה שנקרא "הפארק המדינתי נחל סוויטווטר" (Sweetwater Creek State Park).
מקדונלד החזיק בהשקפה קונסטרוקטיבית נוקשה בנוגע לחוקת ארצות הברית, שהובילה אותו לתמוך בזכותה של המדינה לפרוש מן האיחוד ולדחות את פשרת 1850. עם נטייתו זו, הוא פרש ממפלגת האיחוד והיה למועמד מפלגת זכויות הדרום למשרת המושל ב-1850, אך הפסיד להאוול קוב בהפרש גדול.
לאחר שפרש מן החיים הפוליטיים, מכר מקדונלד את אחוזת המטעים שלו במחוז ביב, ורכש אחרת במחוז קוב. בשנים 1855–1859 הוא כיהן כשופט בבית המשפט העליון של ג'ורג'יה. בשל בריאותו הלקויה, הוא פרש לביתו, קנסאו הול שבעיר מריאטה. בעת מותו החזיק מקדונלד ב-53 עבדים ושווי רכושו עמד על 127,800 דולר.
צ'ארלס ג'יימס מקדונלד נפטר במריאטה ב-16 בדצמבר 1860. הוא נטמן בבית הקברות האפיסקופלי שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, pp. 292-293
צנטרוספאס

|  מידע כללי |
| --- | --- |
 מדינה:  רוסיה 
 תאריך הקמה:  13 במרץ 1992 
 עובדים:  700 
 http://www.centrospas.ru
 
צנטרוספאס (רשמית, "'צנטרוספאס', יחידת החילוץ האווירית הניידית המרכזית הממלכתית של המשרד למצבי חירום של רוסיה"; מרוסית: Государственный центральный аэромобильный спасательный отряд МЧС России «Центроспас» — «Центроспас») היא יחידת החילוץ המרכזית של המשרד למצבי חירום של רוסיה; היא מורכבת מקבוצה של מחלצים מקצועיים שנועדו לבצע פעולות חיפוש והצלה מכל הסוגים במסגרת חיסול השלכות של מצבי חירום ואסונות מעשה ידי אדם ואסונות טבע וכן מתן סיוע לאוכלוסייה האזרחית בנקודות חמות.
מבצעים

המבצע המוצלח הראשון בוצעה על ידי מומחי החילוץ עוד לפני הקמתה הרשמית בשנת 1991 באופה, אז היחידה פעלה כחלק ממשרד ההגנה. בעזרת פיצוץ כיווני בוטל איום התמוטטות של צינור באורך 150 מטר שנשבר בשטח מפעל לייצור בנזן. כתוצאה ממבצע הושלכה פסולת של כ-700 טון לשטח שנקבע מראש באמצעות פיצוץ מכוון. פעולה זו נרשמה בספר השיאים של גינס.
מאז הקמתה ב-13 במרץ 1992 השתתפו אנשי היחידה בלמעלה מ-150 מבצעי חילוץ פדרליים ובינלאומיים גדולים. במהלך תקופה זו ניצלו יותר מ-6.5 אלף איש ויותר מ-40 אלף איש קיבלו סיוע.
ראו גם

חיפוש והצלה
היחידה הטקטית לחילוץ מיוחד (669)
הערות שוליים

↑  РИА Новости. Более 6 тыс. человек спасли специалисты отряда «Центроспас» за 18 лет
קונסרבטוריון אוברלין

| --- | --- |

הקונסרבטוריון למוזיקה באוברלין קולג'
 קונסרבטוריון
 תקופת הפעילות:  1865–הווה (כ־159 שנים) 
 תלמידים
 :  615 
 מיקום
 מדינה:  ארצות הברית ארצות הברית
 קואורדינטות:  41°17′29″N 82°13′10″W﻿ / ﻿41.291388888889°N 82.219444444444°W﻿ / 41.291388888889; -82.219444444444
 אתר רשמי
  (למפת אוהיו מוגדלת) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריקונסרבטוריון אוברלין(למפת אוהיו רגילה) קולומבוס קליבלנד סינסינטי טולידו דייטון ינגסטאון פארמה אקרון פ נ ס י ל ב נ י ה  וירג'יניה המערבית  קנטקי א י נ ד י א נ ה  מישיגן קנדה ימת איריקונסרבטוריון אוברלין
 
קונסרבטוריון אוֹבֶּרלין (באנגלית: Oberlin Conservatory of Music) השוכן בקמפוס אוברלין קולג' באוהיו, נוסד בשנת 1865 והוא הקונסרבטוריון הפעיל הוותיק ביותר בארצות הברית. התחרות בקבלה לקונסרבטוריון קשה ומבוססת בעיקר על מבחן קבלה תחרותי ביותר; מבין הרבים מאוד המנסים את מזלם, מתקבלים רק 120 תלמידים לשנת הלימודים הראשונה. לאוברלין הוענק המדליה הלאומית לאמנויות לשנת 2009. שיוכו המלא של הקונסרבטוריון לקולג' אוברלין מאפשר לתלמידיו לבחור בלימודי תואר ראשון במדעי הרוח בתוכנית של חמש שנים לתואר כפול. 40 סטודנטים חדשים בקונסרבטוריון בוחרים בכל שנה להמשיך בלימודים בביצועים וקומפוזיציה לצד מדעים, מדעי הרוח ותחומים אחרים. התואר הכפול פותח את הדלת למערך עצום של אפשרויות מקצועיות.
בניין קוהל, נפתח בשנת 2010
הערות שוליים

↑  MajoringinMusic.com, Oberlin Conservatory of Music
| --- | --- |
בקרת זהויות :  BnF: cb145752014 (data)  GND: 10010713-8  ISNI: 0000 0001 2325 014X  LCCN: n88605557  MusicBrainz: 696dd652-f997-442f-a277-8f85626ec077  VIAF: 146326630   WorldCat (עם VIAF): 146326630 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
ציטוזין

| --- | --- |
 
 כתיב כימי:  C₄H₅N₃O 
 מספר CAS:  71-30-7
 צפיפות:  1.6 גרם/סמ"ק
 
המבנה הכימי של ציטוזין
ציטוזין (Cytosine) הוא בסיס חנקני, נגזרת של פירימידין, אחד מארבעת הגרעינים המצויים ב-DNA וב-RNA, יחד עם אדנין, גואנין ותימין (אורציל ב-RNA). ציטוזין מסומן בגנטיקה באות C. הציטוזין התגלה בשנת 1894 ובודד מתימוס. המבנה המולקולרי שלו נקבע ב-1903 ובאותה שנה עלה בידי המדענים לבצע סינתזה של ציטוזין במעבדה.
כשציטוזין נקשר לפחמימה ריבוז בקשר גליקוזידי מתקבל הנוקלאוטיד ציטידין (Cytidine). כשציטידין נקשר לקבוצת זרחה מתקבל הנוקלאוטיד ציטידין מונופוספט (CMP), אשר משתתף באופן ישיר בבניין ה-RNA. הנוקלאוטיד המשתתף בבניין ה-DNA נבדל בכך שהפחמימה שבו, דאוקסיריבוז, חסרה אטום חמצן אחד. ציטוזין נקשר בזיווג בסיסים לגואנין באמצעות שלושה קשרי מימן. שיעור ה-GC (כלומר: אחוז בסיסי הגואנין והציטוזין בקטע מסוים של חומצת גרעין) משמש כמדד חשוב בגנומיקה ובגנטיקה. שלושת קשרי המימן שבזיווג GC מקנים יציבות רבה לחומצות גרעין דו-גדיליות, זאת בהשוואה לשני קשרי המימן שבזיווג אדנין-תימין. משיעור ה-GC ניתן להסיק את יציבות חומצת הגרעין; שיעור ה-GC משמש אף למיון טקסונומי של חיידקים.
כששלוש קבוצות זרחה קשורות לציטידין מתקבל הנוקלאוטיד ציטידין טריפוספט (CTP), תרכובת המשמשת כקופקטור הנחוץ לפעילותם של מספר אנזימים חשובים.
צבי זלבסקי

| --- | --- |
אין תמונה חופשית
 לידה:  1955 (בן 69 בערך) ירושלים 
 מוקד פעילות:  ישראל 
 מקום לימודים:  ישיבת בני עקיבא נתיב מאיר, ישיבת ניר קריית ארבע 
 סוגה:  מוזיקה יהודית 
 שפה מועדפת:  עברית 
 מספר צאצאים:  7 
 
צבי זלבסקי (נולד ב-1955) הוא מלחין, זמר וצייר ישראלי. מחלוצי ז'אנר המוזיקה היהודית.
ביוגרפיה

זלבסקי נולד וגדל בירושלים במשפחת דתית לאומית. אביו, שאול זלבסקי, כיהן כפרופסור לתנ"ך באוניברסיטת בר-אילן.
כשהיה נער יצאה משפחתו לשליחות של שלוש שנים באוסטרליה. בשנים אלו התוודע לניגוניו של שלמה קרליבך שלדבריו השפיעו עליו מאוד. כשחזר לארץ למד בישיבת נתיב מאיר ובישיבת ההסדר בקריית ארבע. את שירותו הצבאי עשה במסגרת חיל השריון. מאוחר יותר למד אצל הצייר ישראל הירשברג ב'מדרשה לציור ברוח יהודית' בירוחם.
זלבסקי מתגורר בנווה דניאל ואב לשבעה. אשתו, שרה, היא נכדתו של הרב אברהם יהושע העשיל וינברג, האדמו"ר מסלונים-תל אביב, ובתו של שמואל וינברג, לשעבר ראש עיריית בני ברק. בעבר התגורר בקריית ארבע.
זלבסקי הוא סופר סת"ם.
יצירתו

הדיסקים שהוציא כוללים את לחניו בלבד, למלים מהמקורות היהודיים, משירי משוררים שונים, כגון זלדה, ש. שלום, פנחס שדה ועוד, ושירים שחיבר בעצמו. בדיסקים הראשונים הוא שר את כל השירים בעצמו, אך החל מהדיסק "כהמון גליו" החל להקליט גם עם כמה מילדיו, ובדיסק "והנה הבית מואר" אירח אומנים נוספים.
מנגינה שהלחין לפיוט "אל מסתתר", התפרסמה מאוד, כניגון עממי מקובל לפיוט זה.
שניים מלחניו הוקלטו גם על ידי הזמרת שולי נתן.
בהופעותיו, משלב בין שיריו ולחניו שלו, לבין ניגונים מחצרות חסידים וניגוני קרליבך.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דיסקוגרפיה

חמדת הלבבות (1988) - לחנים חדשים לפיוטי שבת וליום הכיפורים.
אורי וישעי - ניגוני יום הכיפורים ועוד.
מים רבים (1994) - אלבום מחאה שהוקלט על רקע הסכמי אוסלו. על עטיפת האלבום (במהדורה המקורית) מופיע ציור של אדם זועק. ציור זה צויר בשעתו על ידי מרדכי לפיד - חברו של צבי שנרצח עם בנו בפיגוע טרור בקריית ארבע באותה שנה. הציור המקורי שצייר לפיד צויר על לוח עץ ענק והוצב כמצבה לקבר אחים יהודי בברית המועצות.
כשיבוא הרועה
פה ושם אני רוקד (1997) - שירים שונים, בין השאר לחנים לשירי פנחס שדה וזלדה.
כהמון גליו (2004)
ענני (2008) - אלבום שיצא בעקבות יישום תוכנית ההתנתקות מגוש קטיף.
שערי ארמון (2009) - לחנים לפיוטי ראש השנה ויום כיפור.
קומי אורי (2011)
והנה הבית מואר (2015)
הפס הדקיק שבליבי (2019)
נמשך אחריך כמים (2022)
הערות שוליים

↑  דף המרצה באתר האוניברסיטה
↑  הקלטה של הפיוט עם הלחן של זלבסקי באתר הזמנה לפיוט
↑  רשימת הרצועות בדיסק "שירי תהילה"
| --- | --- |
בקרת זהויות :  NLI: 987007313527705171  MusicBrainz: 9f726c9d-ce99-4398-9531-e168cb835f8c  VIAF: 298768572   WorldCat (עם VIAF): 298768572
צ'ארלי גילספי

| --- | --- |

 לידה:  26 באוגוסט 1998 (בן 26) Dieppe, קנדה 
 מדינה:  קנדה 
 תקופת הפעילות:  מ-2014 
 פרופיל ב-IMDb
 
צ'ארלס ג'פרי גילספי (באנגלית: Charles Jeffrey Gillespie; נולד ב-26 באוגוסט 1998) הוא שחקן וזמר קנדי.
ביוגרפיה

גילספי נולד בעיר דייפ (אנ'), במחוז ניו ברנזוויק בקנדה. יש לו שלושה אחים גדולים, ריאן, פטריק ומייקל, ואחות צעירה, מייגן.  הוא דובר אנגלית וצרפתית שוטף, מכיוון שהן השפות הרשמיות של מחוז מולדתו.
גילספי החל לנגן בכלי נגינה בגיל צעיר, שכן אמו עודדה אותו ואת אחיו לקחת שיעורי מוזיקה. כשהיו ילדים, אמו (ז'נט) נהגה לקרוא להם "חמישיית גילספי", כשהם נהגו לנגן על כלים ולשיר יחד. צ'רלי ניגן בגיטרה אקוסטית מאז שהיה קטן והחל לנגן בגיטרה חשמלית לקראת תפקידו בסדרה "ג'ולי והפנטומים". הוא מנגן בגיטרה, בס, טרומבון, טובה, פסנתר, כינור וסקסופון.
לאחר שסיים את לימודיו בבית הספר התיכון, גילספי עבר לטורונטו ואחר כך ללוס אנג'לס כדי להתמקד במשחק.
קריירה

גילספי שיחק במספר סרטי קולנוע בין היתר בסרטים כמו "Runt"  ו-"The Rest of Us", ובסדרת הטלוויזיה "מכושפות: הדור החדש".
תפקיד הפריצה של גילספי הגיע בשנת 2020 כשלוהק לתפקיד לוק פאטרסון בסדרה המוזיקלית של נטפליקס "ג'ולי והפנטומים". גילספי מככב בסדרה לצד ג'רמי שאדה ואוון ג'וינר. הוא כתב וביצע עם מאדיסון רייס, את השיר "Perfect Harmony", שהוא חלק מפסקול הסדרה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | La gang des hors-la-loi | טייגר |  |
| 2018 | Speed Kills | אנדרו ארונוף |  |
| 2019 | אמהות ובנות (אנ') | ניית'ן |  |
| 2021 | Runt | די ראט רוני |  |
| 2022 | Love You Anyways | לוקאס פארקר |  |
| 2022 | The Class | ג'ייסון |  |
| 2023 | Suze | גייג' |  |
| 2023 | Deltopia | ג'ק |  |
| 2023 | לגמרי רוצח (אנ') | בלייק בצעירותו |  |
| TBA | The Get Back Girl | אלכס בוסטון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | דגראסי: הכיתה הבאה (אנ') | אוליבר | 2 פרקים |
| 2017 | נולדו לרקוד | מרקוס | פרק: "Oh Brother! Why Art Thou Here?" |
| 2018 | 2nd Generation | ברודי ג'ונסון | 6 פרקים |
| 2018 | מכושפות: הדור החדש | בריאן | 2 פרקים |
| 2019 | Consequénces | פייר-פרנסואה לטורנאו-רוביצ'ו | 6 פרקים |
| 2019 | I Am the Night | האנק | פרק: "Pilot" |
| 2020 | ג'ולי והפנטומים (אנ') | לוק פטרסון | תפקיד ראשי; 9 פרקים |
דיסקוגרפיה > אלבומים

| כותרת | פרטי אלבום | מיקומי תרשים שיא> בילבורד | מיקומי תרשים שיא> בילבורד 200 | מיקומי תרשים שיא> חברת המצעדים הרשמית | מיקומי תרשים שיא> אלבומים אוסטרליים | מיקומי תרשים שיא> אלבומי NZ |
| --- | --- | --- | --- | --- | --- | --- |
| ג'ולי והפנטומים: מוזיקה מהסדרה המקורית של נטפליקס |  פורסם: 10 בספטמבר 2020  תווית: Maisie Music Publishing  פורמט: CD, הורדה דיגיטלית, סטרימינג | 4 | 163 | 13 | 35 | 36 |
פרסים ומועמדויות

| שנה | פרס | קטגוריה | יצירה | תוצאה |
| --- | --- | --- | --- | --- |
| 2017 | פרסי ג'ואי | השחקן הראשי הטוב ביותר | 2nd Generation | מועמדות |
| 2017 | פרסי ג'ואי | ההרכב הטוב ביותר (עם שחקנים) | 2nd Generation | מועמדות |
הערות שוליים

↑  "Charlie Gillespie: 9 facts about the Julie and the Phantoms actor you need to know". PopBuzz.
↑  "'Julie and the Phantoms': Charlie Gillespie on Julie & Luke, Season 2". Entertainment Tonight.
↑  "Who Plays Luke in Netflix's 'Julie and the Phantoms'? Meet Charlie Gillespie". Decider.
↑  "2017 Nominations". www.joeyawards.com.
צפיפות קוונטית

הריכוז הקוונטי (נקרא גם לפעמים הצפיפות הקוונטית ומסומן ב nQ) הוא צפיפות החלקיקים במערכת (היחס בין כמות החלקיקים לנפח המערכת) שבה המרחק הבין חלקיקי הוא אורך הגל התרמי של דה ברולי. הריכוז הקוונטי מחושב לפי:
n_{Q}=[{\frac {M\tau }{2\pi \hbar ^{2}}}]^{\frac {3}{2}}
כאשר - 


M מסת כל החלקיקים במערכת.


 \hbar  קבוע פלאנק המצומצם.
\tau  הטמפרטורה היסודית של המערכת, מחושבת על ידי הכפלת הטמפרטורה ביחידות הסטנדרטיות בקבוע בולצמן ( \tau =k_{B}T).
על מערכות בהן ריכוז החלקיקים גדול או שווה לריכוז הקוונטי נגיד כי הן נמצאות בתחום הקוונטי ובהן נוכל לצפות בתופעות המתוארות על ידי מכניקת הקוונטים, על יתר המערכות נגיד כי הן נמצאת בגבול הקלאסי.
 לדוגמה עבור מערכת המורכבת מגז פרוטונים בטמפרטורות החדר הריכוז הקוונטי הוא בסדר גודל של חלקיק אחד לאנגסטרם מקובה.


הריכוז הקוונטי תלוי בטמפרטורה. כיוצא מכך עבור טמפרטורות גבוהות רוב המערכות יהיו בגבול הקלאסי, למעט אלו שצפיפות החלקיקים בהן גבוהה מאוד (למשל ננס לבן).


עבור גז אידיאלי ניתן לכתוב את משוואת סקאר-טטרוד במונחים של הריכוז הקוונטי:

 \sigma =N[{\frac {5}{2}}+\ln({\frac {n_{Q}}{n}})]



כאשר - 

N מספר החלקיקים במערכת.

n צפיפות החלקיקים.

 \sigma  האנטרופיה היסודית של המערכת, מחושבת על ידי חילוק האנטרופיה הקונבנציונלית בקבוע בולצמן ( \sigma ={\frac {S}{k_{B}}})

בנוסף, גבול הקלאסי ניתן לחשב את פונקציית החלוקה של גז אידיאלי מונואטומי המורכב מ N חלקיקים בעלי ספין 0 בנפח V כ -  Z_{N}={\frac {(n_{Q}V)^{N}}{N!}}
לקריאה נוספת

הרחבה על אורך גל דה ברולי - https://www.usna.edu/Users/physics/mungan/_files/documents/Scholarship/ThermalDeBroglie.pdf
הערות שוליים

↑  פיזיקה תרמית מאת צארלס קיטל והרברט קרומר - קישור לספר
צוף

צירחולית אדומת הרגל (Ammophila rubripes) יונקת צוף מתפרחת נענע משובלת, מועצה אזורית ברנר
צוף (באנגלית: nectar) הוא תמיסה מימית של סוכרים שונים, המיוצרת בצמחים מסוימים ברקמות מיוחדות המכונות צופנים (ביחיד: צוּפָן; באנגלית: nectary; במקרה שהרקמה מחוץ לפרח היא מכונה צוּפָן חוץ-פרחי, extrafloral nectary). הצוף מושך אל הצמח בעלי חיים שונים הניזונים ממנו. עבור הצמח, זהו אמצעי משיכה זול מבחינה אנרגטית, משום שאינו מכיל חלבונים. בעלי-החיים הנמשכים אל הצמח בעקבות הצוף, מספקים לצמח צרכים שונים. השימוש הנפוץ ביותר בצוף הוא למטרות האבקה: תוך כדי מגע באיברי הצמח ואכילת הצוף, בעל-החיים בא במגע עם גרגרי האבקה של הצמח, וכך מעביר אותם ממקום למקום, כאשר חלקם מגיעים אל צלקות הפרחים, ליצירת הפריה. קיימים שימושים נוספים לייצור צוף. למשל: צמחים מסוימים מייצרים צוף על-מנת למשוך אליהם נמלים, המגינות עליהם מפני טריפה בידי בעלי-חיים אחרים.
הרכב הסוכרים בצוף קשור למאביק של הצמח: פרחים המואבקים על ידי ציפורי שיר, עטלפים וזבובאים מייצרים צוף העשיר בחד סוכרים גלוקוז ופרוקטוז ואילו צוף צמחים המואבקים על ידי קוליבריים, דבורת דבש, עשים ופרפרים מכיל יותר מהדו סוכר סוכרוז.
הצוף שנאסף על ידי דבורת הדבש מהווה את המרכיב העיקרי בדבש לאחר שהסוכרוז שבו מפורק לגלוקוז ופרוקטוז באמצעות אנזים.
גלריה

לבנין שותה צוף מסתוונית היורה
דבורת הדבש ניזונה מצוף בישראל
בנאית ישראלית שותה צוף פרחי צמח בת-שבע מטפסת
ראו גם

האבקה
אבקה (בוטניקה)
יונקי צוף
הערות שוליים

↑  Baker, H.G. & Baker, I. (1983) Floral nectar sugar constituents in relation to pollinator type. Handbook of Experimental Pollination Ecology (eds C.E.Jones & R.L.Little), pp. 117–141.
↑  Perret, Mathieu, et al. "Nectar sugar composition in relation to pollination syndromes in Sinningieae (Gesneriaceae)." Annals of Botany 87.2 (2001): 267-273.
| --- | --- |
בקרת זהויות :  NLI: 987007563285205171  BnF: cb12361332w (data)  GND: 4171421-0  LCCN: sh85090578
פפינו די קאפרי

| --- | --- |

 לידה:  27 ביולי 1939 (בן 85) קאפרי, איטליה 
 מוקד פעילות:  איטליה 
 תקופת הפעילות:  מ-1958 
 סוגה:  שיר נפוליטני 
 שפה מועדפת:  איטלקית 
 כלי נגינה:  פסנתר 
 חברת תקליטים:  Edizioni musicali Carisch 
 פרסים והוקרה:  פסטיבל סן רמו 
 www.peppinodicapri.net
 פרופיל ב-IMDb
 
פפינו די קאפרי (באיטלקית: Peppino di Capri; נולד ב-27 ביולי 1939), באי קאפרי בדרום איטליה. הוא זמר, כותב שירים ופסנתרן איטלקי, שזכה להצלחה באיטליה ובשאר אירופה. להיטיו הבינלאומיים כוללים את השירים "טוויסט סן טרופה"; "דניאלה"; "Torna piccina"; "רוברטה"; "Melancolie";‏ "Freva";‏ "L'ultimo romantico"; "Un grande amore e niente piú";‏ "Non lo faccio più";‏ "Nun è peccato"; ו-"Champagne".
ביוגרפיה

פפינו נולד בקאפרי שבאיטליה. הוא התחיל לשיר ולנגן בפסנתר בהיותו בן ארבע, והופיע בפני חיילי צבא ארצות הברית שהוצבו באי קאפרי עם רפרטואר של סטנדרטים אמריקאים. אחרי שלמד במשך שש שנים מוזיקה קלאסית, וניגן במועדוני לילה בסביבות קאפרי, הוציא עם להקתו "The Rockers" סינגל ראשון עם השירים "Malattia" (מחלה), ו-"Nun è Peccato" (זה לא חטא"), שהושרו בנפוליטנית.
הסינגל היה מיד ללהיט ובשנה שלאחר מכן יצאו לסיבוב הופעות. בעקבות ההצלחה יצאו רצף של סינגלים, כשחלקם גרסאות באיטלקית של שירי רוק אנד רול וטוויסט אמריקאים (כשבהם שורות אחדות באנגלית), ואחרים שירים מקוריים באיטלקית ובנפוליטנית.
ב-1965 שר די קאפרי במופע חימום של הביטלס בסיבוב הופעות שלהם באיטליה. אחרי כן ניסו פפינו וחברי להקתו לפרוץ מחוץ לתחומי אירופה בהצלחה חלקית. שיריהם התקבלו היטב בעיקר בברזיל הודות לקהילה הגדולה של מהגרים מאיטליה.
ב-1970 החל פפינו להופיע עם להקה חדשה בשם the New Rockers. ב-1973 זכה בפסטיבל סן רמו (פסטיבל השירים האיטלקי), עם השיר "Un grande amore e niente più" ("אהבה גדולה ותו לא").
באותה שנה יצא השיר "Champagne" שהיה ללהיט באיטליה, גרמניה, ספרד וברזיל.
ב-1976 זכה די קאפרי שוב בפסטיבל סן רמו עם השיר "Non lo faccio più" ("אני כבר לא עושה את זה"). ב-1991 ייצג את איטליה בתחרות הזמר של האירוויזיון, והגיע למקום השביעי עם השיר "Comme è ddoce 'o mare" ("כמה מתוק הים") שהושר בשפה הנפוליטנית.
נכון ל-2006 פפינו די קאפרי הוא המבצע עם מספר ההופעות הגדול ביותר בפסטיבל סן רמו (15). הופעתו האחרונה הייתה ב-2005 עם השיר "La Panchina" ("הספסל בגן")
פסטיבל סן רמו

פפינו די קאפרי השתתף 15 פעמים בפסטיבל סן רמו, וזכה פעמיים במקום הראשון.
1967 "Dedicato all'amore"
1971 "L'ultimo romantico"
1973 "Un grande amore e niente più" (Winner)
1976 "Non lo faccio più" (Winner)
1980 "Tu cioè..."
1985 "E mo’ e mo’"
1987 "Il sognatore"
1988 "Nun chiagnere"
1989 "Il mio pianoforte"
1990 "Evviva Maria"
1992 "Favola blues"
1993 "La voce delle stelle"
1995 "Ma che ne sai (Se non hai fatto il pianobar)"
2001 "Pioverà (Habibi ené)"
2005 "La panchina"
אזכורים ספרותיים

הסופר הטורקי אורהאן פאמוק מזכיר בספריו את שיריו של פפינו די קאפרי. ברומן שלו "שלג" המתרחש בעיירה הטורקית קארס מופיע הקטע הבא:
דרך הדלת הפתוחה של חנות שבה נמכרו גרבי נשים, עפרונות צבעוניים, סוללות וקלטות, הוא שמע שוב את השיר "רוברטה" של פפינו די קאפרי. הוא נזכר שהיה שומע את השיר ברדיו כשהיה ילד, במכונית של דודו איתו יצא לנסיעה אל הבוספורוס.
בספר "מוזיאון התמימות" כותב פאמוק
בהמשך כרכתי את זרועותי סביב סיבל הסבלנית והרחומה, והתנועעתי איתה לצלילי השיר "מלנכוליה" של פפינו דה קאפרי.
לקריאה נוספת

Cinquant'anni 1958-2008 by Vincenzo Faiella and Sergio Vellino. A collection of his worldwide discography, filmography, etc. Nicola Longobardi Editore 2008. "All the covers of the records, pictures, filmography, sheet music, film posters and all the other information were taken from the private collection of Francesco and Antonio Mastroianni". (באיטלקית)
צנטרולניים

| צנטרולניים |
| --- | --- |
  
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
תת־סדרה:: ניאובטרכיה
על־משפחה:: אילניתאים
משפחה:: צנטרולניים
תת-משפחות
 Hyalinobatrachinae  Centroleninae
שם מדעי
 Centrolenidae ‏טיילור, 1951
תחום תפוצה


Cochranella spinosa
Cochranella savagei
Cochranella euknemos
Hyalinobatrachium colymbiphyllum
צנטרולניים (בלטינית: Centrolenidae) היא משפחה בסדרת חסרי הזנב. בעוד שצבעם של מרבית המינים הוא ירוק, הבטן של מספר מינים שקופה (הסוג Hyalinobatrachium). ניתן לראות את האיברים הפנימיים, כמו הלב, כבד ואיברי מערכת העיכול, הודות לשקיפות החלקית של העור בבטן. מאפיין ייחודי זה הוא הסיבה לשמם האנגלי הנפוץ, Glass Frogs.
רוב חברי משפחת הצנטרולניים חיים בסביבה עצית, ונוטים לחיות בקרבת נהרות ונחלים. מינים מסוימים חיים ביערות במרכז ודרום אמריקה בהם שוררים עננים נמוכים, וחלקם חיים ביערות גשם וביערות חצי-נשירים.  הביצים מוטלות על עלים, או על שיחים שעליהם תלויים מעל מקור מים. בעקבות הימצאותו של טפיל המגיע לביצים מזבובים, מינים מסוימים מראים דאגה הורית כלפי הביצים, ושומרים על הביצים עד הבקיעה. כאשר הראשן בוקע, הוא נכנס למים. הראשנים בעלי זנב חזק, והם מותאמים לזרימת מים חזקה.
תפוצת הצנטרולניים היא יבשת אמריקה בלבד, ממערב מקסיקו ועד פנמה, דרך הרי האנדים מוונצואלה ועד בוליביה, כאשר ניתן למצוא מספר מינים באגני הנהרות האמזונאס והאורינוקו, אזור גויאנה, דרום מזרח ברזיל וצפון ארגנטינה.
הצנטרולניים חיים רק ביבשת אמריקה, ושם ניתן להתבלבל יחסית בקלות בינם ובין המינים הירוקים בסוג Eleutherodactylus, או בינם ובין המינים משפחת האילניתיים. אף על פי כן, ניתן להבדיל בינם ובין האילניתיים לפי אופן מבטם: בעוד עיני האילניתיים מסתכלות למקומות שונים, עיני הצנטרולניים מכוונות שתיהן קדימה. מיני אילניתיים אחדים הם בעלי בליטה דמוית-דורבן על העקבים שלהם, תכונה שאינה אופיינית לצנטרולניים.
היסטוריה טקסונומית

המין הראשון מהמשפחה שנצפה היה Centrolene geckoideum ה"ענק", אשר התגלה ב-1872 במהלך דגימות שנלקחו בצפון-מזרח אקוודור. בשנים שלאחר מכן, מספר הרפטולוגים (מומחים לתורת הזוחלים) תיארו מספר מינים אחרים במשפחה, אך לרוב קוטלגו תחת משפחת האילניתיים.
יצירת משפחת הצנטרולניים הוצעה על ידי אדוארד הריסון טיילור ב-1951. בין שנות ה-50 וה-70, רוב המינים של הצנטרולניים היו ידועים בתפוצתם במרכז אמריקה, ובמיוחד בקוסטה ריקה ובפנמה, שם עשו טיילור וחוקר נוסף עבודה מקיפה. באותה עת, היה ידוע על מעט מינים בלבד החיים בדרום אמריקה. ב-1973 פורסם ספר מקיף על הצנטרולניים באקוודור, ובו נטען כי שפע המינים שבמשפחת הצנטרולניים מרוכז באזור הרי האנדים. תרומות אחרות לגילוי מיני הצנטרולניים נעשו בידי כמה וכמה חוקרים, וכך המינים הידועים למדע באזור מרכז אמריקה, ונצואלה, קולומביה, פרו ואקוודור הלך וגדל.
במהלך אותן שנים, המיון הטקסונומי של הצנטרולניים היה נתון במחלוקת. למרות שארבעה סוגים קוטלגו תחת המשפחה הזו (Centrolene, Centrolenella, Cochranella, Teratohyla), הסידורים הטקסונומים היו לא שלמים, ואף לא מבוססים עבור מספר מינים. ב-1991, אחרי רביזיה  כוללת של המינים והמאפיינים הטקסונומיים, שני הרפטולוגים הציעו הצעה חדשה למיון טקסונומי של הצנטרולניים לפי עקרונות קלדיסטיים (על פי מאפיינים משותפים) והגדרת קבוצות מונופילטיות (מכילות פריט אחד). אף על פי כן, קבוצה הטרוגנית אחת של מינים הושארה כפי שהיא תחת הסוג Cochranella, שהוגדר רק על ידי היעדר Humeral spine וכבד פקעתי.
מחקרים מולקולריים שנערכו לאחרונה הראו כי שלושת הסוגים במשפחת הצננטרולניים הם אינם מונופילטיים. הסוג Centrolene הוא פרפילטי כלפי הסוג Cochranella, ומספר מינים מהסוג Hyalinobatrachium היו כנראה קשורים יותר לסוג Cochranella. מכיוון שמצב של היעדר מונופילטיות בעייתי במיון טקסונומי, מספר הצעות הועלו לפתרון הבעיות. כך לדוגמה, מאמר מדעי שראה אור ב-2006 ותיאר מינים חדשים מהסוג Centrolene באקוודור, העביר שני מינים בעייתיים מסוג אחד לסוג אחר. שינויים אלו הפכו את אחד הסוגים למונופוליטי, אך טיבו של הסוג השני נותר בעינו. שינויים נוספים יצטרכו להתבסס על ניתוחים מורפולוגיים ומולקולריים מקיפים, שכבר עתה נעשים על ידי מספר גורמים בארצות הברית ובאקוודור.
מיון טקסונומי

משפחת הצנטרולניים הייתה תחילה ענף קרוב למשפחת האילניתיים; ואולם, מחקרים פילוגנטיים הראו כי הצנטרולניים קרובים דווקא למשפחת הלפטודקטיליים.
מיון המשפחה:
תת-משפחה Centroleninae
סוג צֶנְטְרוֹלֵנָה (Centrolene)
סוג Chimerella
סוג Cochranella
סוג Espadarana
סוג Nymphargus
סוג Rulyrana
סוג Sachatamia
סוג Teratohyla
סוג Vitreorana
תת-משפחה Hyalinobatrachinae
סוג Celsiella
סוג Hyalinobatrachium - בו צפרדע זכוכית לה פלמה
קבוצה נוספת
סוג ומין יחיד Ikakogi tayrona